ນາຍ Holmes ສົ່ງຮູບແຕ້ມການໂຈມຕີ ໄປໃຫ້ເຈົ້າໜ້າທີ່ (ເບິ່ງສະໄລດ໌)
ໃນຫໍ່ພັດສະດຸ ​​ທີ່ສົ່ງໄປ​ຫາ​ຈິດຕະ​ແພດ ທີ່​ມະຫາວິທະຍາ​ໄລ ລັດ Colorado ມີ​ປື້​ມຮູບທີ່ວາດພາບການ​ໂຈມ​ຕີ ແບບລະດົມຍິງປືນໃສ່ຜູ້ຄົນ.
ບັນດາເຈົ້າໜ້າທີ່ຄຸ້ມຄອງກົດໝາຍ ກ່າວວ່າ ຜູ້ຕ້ອງສົງໄສໃນການຍິງສັງຫານໝູ່ໃນ ວັນສຸກຜ່ານມາ ທີ່ໂຮງສາຍຮູບເງົາໃນລັດ Colorado ນັ້ນ ໄດ້ສົ່ງຫໍ່ໆນຶ່ງໄປຫາຈິດ ຕະແພດຄົນນຶ່ງທີ່ມະຫາວິທະຍາໄລ ລັດ Colorado ຊຶ່ງໃນນັ້ນ ມີປື້ມຂຽນທີ່ອະທິ ບາຍເຖິງການໂຈມຕີດັ່ງກ່າວ ຫໍ່ດັ່ງກ່າວ ທີ່ລາຍງານຂ່າວເວົ້າວ່າ ມີຮວມທັງຮູບວາດພາບມືປືນຍິງໃສ່ຜູ້ຄົນນັ້ນ ແມ່ນ ໄດ້ສົ່ງໄປ ກ່ອນເກີດເຫດການຍິງກັນ ວັນທີ່ສົ່ງໄປແທ້ໆນັ້ນແມ່ນບໍ່ຊາບ ມະຫາວິທະຍາໄລລັດ Colorado ທີ່ Denver ໄດ້ກ່າວວ່າ ໄປສະນີໄດ້ເອົາຫໍ່ທີ່ໜ້າ ສົງໄສນັ້ນໄປສົ່ງ ໃນວັນຈັນຜ່ານມານີ້ ແລະກໍໄດ້ນໍາໄປມອບໃຫ້ເຈົ້າໜ້າທີ່ຕໍາຫລວດ ພາຍໃນບໍ່ເທົ່າໃດຊົ່ວໂມງ ນາຍ Holmes ຜູ້ຕ້ອງສົງໄສ ເປັນນັກສຶກສາປະລິນຍາເອກ ຂະແໜງ neuroscience ໃນມະຫາວິທະຍາໄລດັ່ງກ່າວ ກ່ອນຈະຢຸດຮຽນໃນເດືອນແລ້ວນີ້ ບັນດາໄອຍະການ ຄາດວ່າ ຈະທໍາການຟ້ອງຮ້ອງ ນາຍ Homes ຢ່າງເປັນທາງການ ໃນວັນທີ 30 ກໍລະກົດນີ້ ຜູ້ກ່ຽວອາດໄດ້ຮັບໂທດທັນ ເຖິງຖືກປະຫານຊີວິດ ຖ້າຖືກຕັດ ສິນວ່າມີຄວາມຜິດ ເຫດການຍິງກັນເມື່ອວັນທີ່ 20 ຜ່ານມານີ້ ໄດ້ສັງຫານ 12 ຄົນແລະເຮັດໃຫ້ບາດເຈັບ 58 ຄົນ